सफलता के लिए मानसिक दृढ़ता की भी जरूरत होती है : डॉ. वर्मा
राष्ट्रीय सेवा योजना का राज्य स्तरीय नेतृत्व प्रशिक्षण शिविर महांद्रा रहली में चल रहा है। बौध्दिक सत्र में डाॅ.विजय वर्मा ने कहा कि शरीर से श्रम किया जाता है, लेकिन सफलता के लिए शारीरिक श्रम के साथ मानसिक दृढ़ता की आवश्यकता होती है। जो मन से आती है।
मानसिक दृढ़ता यानि आत्मविश्वास विश्व के सभी सफल व्यक्तियों की सफलता का मूलमंत्र रहा है। रासेयो के विवि समन्वयक प्रो. अखिलेश पटैरिया ने बताया कि शिविर की दिनचर्या सुबह 5 से रात 10 बजे तक अनवरत प्रशिक्षण प्रदान करती है। महांद्रा में एक तालाब का नवनिर्माण किया जा रहा है। दोपहर में बौध्दिक सत्र तथा रात में सांस्कृतिक कार्यक्रमों के द्वारा छात्र अपनी प्रतिभा दिखाते हैं। नेतृत्व प्रशिक्षण शिविर के शिविर संचालक डाॅ.आर के विजय राज्य संपर्क अधिकारी भोपाल, शिविर संगठक डाॅ. अखिलेश पटैरिया महाराजा छत्रसाल बुंदेलखण्ड विवि छतरपुर तथा प्रशिक्षण प्रभारी राहुल सिंह परिहार भोपाल हैं। शिविर डाॅ.सुनीता दीवान प्राचार्य शासकीय स्नातकोत्तर महाविद्यालय रहली के सहयोग चल रहा है। सांस्कृतिक कार्यक्रम के मुख्य अतिथि डाॅ.परमानंद तिवारी जिला संगठक अनूपपुर थे। अध्यक्षता डाॅ. अमर कुमार जैन जिला संगठक सागर ने की। आभार डाॅ.प्रमोद पलासिया, जिला संगठक देवास ने माना। शिविर में प्रदेश भर से 630 शिविरार्थी हिस्सा ले रहे हैं।
hin_Deva hin_Deva hin_Deva